ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ

«Գնումների աջակցման կենտրոն» ՊՈԱԿ-ում 17.12.2015թ. ստացվել է բողոք:

Բողոք բերող անձ` «ԱՄԱՍԻԱ» ՍՊԸ

Պատվիրատու` ՀՀ գյուղատնտեսության նախարարություն

**Գնման ընթացակարգի ծածկագիրը և առարկան`** «ՀՀ ԳՆ-ՇՀԱՊՁԲ-15/5» ծածկագրով շրջանակային համաձայնագրերի միջո­ցով գնում կատարելու ընթացակարգ, գյուղատնտեսական կենդանիների վարակիչ հիվանդությունների դեմ պատվաստումներ կատարելու համար անհրաժեշտ կենսապատվաստուկներ և ախտորոշիչ միջոցների ձեռքբերում:

**Բողոքի առարկան և պահանջը`**

1. Կիրառել ժամանակավոր միջոց` մինչև սույն խնդրո առարկա հարցով ըստ էության որոշման կայացումը, կասեցնել գնահատող հանձնաժողովի 2015թ. դեկտեմբերի 7-ի որոշումը` «ԱԳՐՈԽԻՄՊՐՈՄ» ՍՊԸ-ի հետ «ՀՀ ԳՆ-ՇՀԱՊՁԲ-15/5» ծածկագրով շրջանակային համաձայնագրերի միջո­ցով գնում կատարելու ընթացակարգի (այսուհետ` Ընթացակարգ) 1-6-րդ չափաբաժինների մասով պայմանագրի կնքման վերաբերյալ:
2. Բավարարել «ԱՄԱՍԻԱ» ՍՊԸ-ի բողոքը և մասամբ` 1-6րդ չափաբաժինների մասով «ԱԳՐՈԽԻՄՊՐՈՄ» ՍՊԸ-ին 1-ին տեղը զբաղեցրած ճանաչելու մասով, դադարեցնել Ընթացակարգի հրավերի հիման վրա գնահատող հանձնաժողովի 2015թ. դեկտեմբերի 7-ի պայմանգիր կնքելու մասին թիվ 4 որոշումը:
3. Ընթացակարգի հրավերի հիման վրա 2-6-րդ չափաբաժինների մասով առաջին տեղը զբաղեցրած (ընտրված) մասնակից ճանաչել «ԱՄԱՍԻԱ» ՍՊԸ-ին:
4. Ընթացակարգի գնահատող հանձնաժողովի 2015թ. դեկտեմբերի 7-ի որոշման` 1-ին չափաբաժնի մասով 2-րդ տեղը զբաղեցրած «ՇՉՈԼԿՈՎՍԿԻ ԲԻՈԿՈՄԲԻՆԱՏ» ԴՊՈՒՁ-ի հայտը ճանաչել գինը գերազանցող` հանելով ցուցակից, և այդ մասով որոշումը ճանաչել անվավեր:

 Տեղեկացնում ենք, որ «Գնումների մասին» ՀՀ օրենքի 48-րդ հոդվածի 9-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից:

**«Գնումների աջակցման կենտրոն» ՊՈԱԿ**